1-1-1

ส่วนที่ 1

ข้อมูลสรุป (Executive Summary)

บริษัท แชงกรี-ลา โฮเต็ล จำกัด (มหาชน) ประกอบธุรกิจหลักด้านโรงแรม เพื่อให้เช่าที่พักอาศัย
จำหน่ายอาหารและเครื่องดื่ม การประชุมและการจัดเลี้ยง พร้อมทั้งให้บริการอื่นๆ
อันเกี่ยวเนื่องกับธุรกิจโรงแรม ปัจจุบันประกอบด้วยโรงแรม 2 แห่ง คือ

1)  โรงแรมแชงกรี-ลา กรุงเทพฯ

2)  โรงแรมแชงกรี-ลา เชียงใหม่

ในช่วงปลายไตรมาสที่สามของปี 2551
เศรษฐกิจของประเทศไทยได้รับผลกระทบอย่างมากจากความไม่สงบทางการเมือง
การประท้วงรวมถึงการปิดสนามบิน ซึ่งเป็นสาเหตุหลักที่ทำให้ธุรกิจโรงแรมทั้งประเทศ
รวมทั้งโรงแรมสองแห่งของบริษัทมีรายได้และอัตราการเข้าพักลดน้อยลง

โรงแรมแชงกรี-ลา กรุงเทพฯ

รายได้ของโรงแรมแชงกรี-ลา กรุงเทพฯ ลดลงเมื่อเทียบกับปี 2550
โดยมีสาเหตุหลักมาจากการปิดห้องอาหารในชั้นที่ 1 ซึ่งประกอบด้วยห้อง Next 2 ศาลาทิพย์
สระว่ายน้ำและห้องจัดเลี้ยงชั้นล่างสุด เพื่อทำการปรับปรุงใหม่ นอกจากนั้น
ความไม่สงบทางการเมืองและการปิดสนามบินในไตรมาสสุดท้ายยังส่งผลกระทบต่อรายได้ของโรงแรมอย่างมาก
ในขณะที่โรงแรมเองได้ใช้มาตรการควบคุมค่าใช้จ่ายอย่างเคร่งครัดเพื่อบรรเทาผลกระทบ

โรงแรมแชงกรี-ลา เชียงใหม่

โรงแรมแชงกรี-ลา เชียงใหม่ ซึ่งเพิ่งเปิดให้บริการเมื่อปลายเดือนธันวาคม 2550
ก็ได้รับผลกระทบจากความไม่สงบทางการเมืองและการปิดสนามบินเช่นเดียวกัน จำนวนนักท่องเที่ยว
และนักธุรกิจที่เดินทางมาที่เชียงใหม่มีจำนวนน้อยลงประกอบกับจำนวนห้องพักของโรงแรมในเมืองเพื่อรองรับนักธุรกิจมีจำนวนเพิ่มขึ้น
โรงแรมได้ใช้มาตรการหลายอย่างเพื่อลดค่าใช้จ่าย
แต่อย่างไรก็ตามผลกระทบที่เกิดขึ้นต่อโรงแรมซึ่งเพิ่งเปิดดำเนินการเป็นปีแรกก็ถือว่ามีมาก

ผลประกอบการ

สำหรับในรอบระยะเวลาบัญชีสิ้นสุด ณ วันที่ 31 ธันวาคม 2551
บริษัทมีกำไรสุทธิรวมก่อนหักดอกเบี้ยจ่าย ภาษีเงินได้นิติบุคคล และรายการพิเศษอื่นๆ เท่ากับ
359.21 ล้านบาท เทียบกับกำไร 733.11 ล้านบาท ของปี 2550
กำไรสุทธิรวมหลังหักดอกเบี้ยจ่าย ภาษีเงินได้นิติบุคคล และรายการพิเศษอื่นๆ เท่ากับ 306.22
ล้านบาท เทียบกับกำไร 491.15 ล้านบาท ในปี 2550 กำไรต่อหุ้นของปี 2551 เท่ากับ 2.36
บาท ในขณะที่ปี 2550 มีกำไรต่อหุ้นเท่ากับ 3.78 บาท

โรงแรมได้แสดงผลประกอบการโดยละเอียดไว้ในคำอธิบายและการวิเคราะห์ของฝ่ายจัดการซึ่งสรุปได้ดังนี้

โรงแรมแชงกรี-ลา กรุงเทพฯ

รายได้ก่อนหักรายจ่ายลดลง 363.30 ล้านบาท หรือเท่ากับร้อยละ 17.5 เมื่อเทียบกับปีก่อน
อัตราการเข้าพักลดลงร้อยละ 15.3 เมื่อเทียบกับปีก่อน แต่อัตราค่าห้องพักเพิ่มขึ้น 349 บาท
หรือเท่ากับร้อยละ 6.6 รายได้ค่าอาหารและเครื่องดื่มลดลงร้อยละ 21.5
ซึ่งเป็นผลจากอัตราการเข้าพักลดลงประกอบกับการปิดเพื่อปรับปรุงห้องอาหารที่ชั้น 1
รวมถึงห้องจัดเลี้ยงตามที่กล่าวมาแล้ว รายได้ค่าอาหารและเครื่องดื่มคิดเป็นร้อยละ 35.60
ของรายได้ทั้งหมดของโรงแรม

1-1-2

โรงแรมแชงกรี-ลา เชียงใหม่

ปี 2551 ซึ่งเป็นปีแรกที่เปิดให้บริการเต็มปี มีรายได้เพิ่มขึ้นจากปี 2550 145.66 ล้านบาท
อัตราค่าห้องพักต่ำกว่าโรงแรมแชงกรี-ลา กรุงเทพฯ ร้อยละ 15.5 ซึ่งอยู่ในเกณฑ์ปกติ
เนื่องจากอัตราค่าห้องพักของกรุงเทพฯ และเชียงใหม่แตกต่างกัน
รายได้ค่าอาหารและเครื่องดื่มจัดว่าน่าพอใจ ซึ่งคิดเป็นร้อยละ 34 ของรายได้รวมของโรงแรม

การดำเนินงานของโรงแรม

ธุรกิจโรงแรมเผชิญกับภาวะยากลำบากในปี 2551
แต่อย่างไรก็ตามจากการสำรวจความพึงพอใจของลูกค้าต่อบริการของโรงแรมพบว่าระดับความพึงพอใจของลูกค้าเพิ่มขึ้น
เนื่องจากโรงแรมให้ความสำคัญกับการฝึกอบรมพนักงานและนำข้อเสนอแนะของลูกค้ามาปรับปรุงตลอดเวลา
รายได้ของโรงแรมในช่วงครึ่งปีแรกเพิ่มขึ้นเมื่อเทียบกับปีก่อน

ในส่วนของกรุงเทพวิง ซึ่งรองรับนักธุรกิจและนักท่องเที่ยวที่มีรายได้สูงมีอัตราการเข้าพักเพิ่มขึ้น
ในช่วงครึ่งปีหลังซึ่งเป็นช่วงที่ธุรกิจโรงแรมได้รับผลกระทบจากปัจจัยภายในประเทศ
โรงแรมได้ให้ความสำคัญกับการควบคุมค่าใช้จ่ายโดยให้พนักงานทำงานแทนตำแหน่งที่ว่างโดยไม่รับพนักงานใหม่
ลดค่าสาธารณูปโภค
ซึ่งมาตรการต่างๆเหล่านี้โรงแรมใช้ความระมัดระวังไม่ให้มีผลกระทบต่อลูกค้าของโรงแรม

การปรับปรุงโรงแรม

ในปี 2551 โรงแรมได้ทำการปรับปรุง ห้องอาหาร Next 2 ห้องอาหารไทยศาลาทิพย์ สระว่ายน้ำ
และห้องจัดเลี้ยงจัดสัมมนาที่ชั้นล่างสุด
ซึ่งเป็นการปรับปรุงเพื่อให้เป็นไปตามคอนเซ็ปต์ใหม่ที่เน้นความสบายแบบเป็นกันเอง
โรงแรมได้ติดตั้งบันไดเลื่อนจาก ล็อบบี้ลงไปยังชั้น 1
เพื่อเพิ่มความสะดวกสบายให้ลูกค้าในการลงไปใช้บริการห้องอาหารที่อยู่ชั้น 1
นอกจากนี้โรงแรมได้ทำสนามเทนนิสใหม่

เงินปันผล

คณะกรรมการเสนอให้จ่ายเงินปันผลประจำปีสิ้นสุดวันที่ 31 ธันวาคม 2551 ในอัตราหุ้นละ 1 บาท
โดยจะเสนอให้ที่ประชุมสามัญผู้ถือหุ้นที่จะจัดให้มีขึ้นในวันที่ 28 เมษายน 2552 พิจารณาอนุมัติ
ซึ่งหากที่ประชุมผู้ถือหุ้นอนุมัติ บริษัทจะดำเนินการจ่ายเงินปันผลให้แก่ผู้ถือหุ้นในวันที่ 27 พฤษภาคม
2552

การลงทุน

ในปี 2551 โรงแรม Traders, Yangon ซึ่งบริษัทถือหุ้นในอัตราร้อยละ 23.53 มีรายได้ 7.25
ล้านเหรียญสหรัฐ เพิ่มขึ้นร้อยละ 19.10 เมื่อเทียบกับปีก่อน อัตราการเข้าพักเพิ่มขึ้นร้อยละ 6.5
อัตราค่าห้องพักเพิ่มขึ้น 10.40 เหรียญสหรัฐหรือเท่ากับร้อยละ 25.9
แม้ว่าสถานะการณ์การเมืองในประเทศพม่าจะไม่มีอะไรเปลี่ยนแปลง แต่ผลประกอบการของโรงแรม
Traders, Yangon ดีขึ้น รายได้ค่าอาหารและเครื่องดื่ม รายได้อื่นๆ รวมทั้งรายได้ค่าเช่าเพิ่มขึ้น
กำไรขั้นต้นจากการดำเนินงานอยู่ที่ 1.94 ล้านเหรียญสหรัฐ เพิ่มขึ้น 650,000 เหรียญสหรัฐ
หรือเท่ากับร้อยละ 50.8 เมื่อเทียบกับปีก่อน โรงแรม Traders, Yangon
ถือเป็นโรงแรมชั้นนำในเมือง Yangonและคาดว่าจะยังคงรักษาความเป็นผู้นำได้ตลอดไป

แนวโน้มในอนาคต

การท่องเที่ยวแห่งประเทศไทยคาดการณ์ว่าในปี 2552
จะมีนักท่องเที่ยวเดินทางเข้ามาในประเทศไทยเป็นจำนวน 12 ล้านคน ลดลงเมื่อเทียบกับปี 2551
ร้อยละ 14.3 โรงแรมจึงถือโอกาสนี้ทำการปรับปรุงห้องพักที่อาคารเมนวิง จำนวน 13 ชั้น
และปรับปรุงห้องพักในชั้นสูงสุดของโรงแรมจำนวน 8 ชั้น ย้ายห้องอาหารจีนจากชั้น 3 ลงมาอยู่ที่ชั้น
1 ปรับปรุงชั้น 3 เป็นห้องจัดเลี้ยง ปรับปรุงตกแต่งล็อบบี้ ห้องบอลรูม และร้านค้าในโรงแรมใหม่
ซึ่งคาดว่าจะใช้เวลาทั้งสิ้น 2 ปี ซึ่ง ณ
เวลานั้นเมื่อธุรกิจกลับมาโรงแรมก็พร้อมที่จะแข่งขันกับโรงแรมใหม่ๆ ที่จะเกิดขึ้น

1-1-3

โรงแรมจะนำเสนอโครงการเพื่อส่งเสริมการขายในด้านอาหารและเครื่องดื่มหลังจากที่โรงแรมได้ปรับปรุงห้องอาหารใหม่เพื่อให้ลูกค้ากลับมาใช้บริการอย่างต่อเนื่อง

รางวัลและคำชมเชย

รางวัลและคำชมเชยที่โรงแรมได้รับในปี 2551 มีดังนี้

ประเภทโรงแรม

-   ได้รับการคัดเลือกให้เป็นโรงแรมที่ดีที่สุดในเอเชีย จากการสำรวจของ Hotel Club
    ประเทศออสเตรเลีย เมื่อพฤศจิกายน 2551

-   ได้รับการจัดอันดับเป็นโรงแรมอันดับที่ 38 จาก 100 อันดับโรงแรมที่ดีที่สุดในโลก
    จากผู้อ่านนิตยสาร Conde’ Nast Traveller Magazine, US (ฉบับเดือนพฤศจิกายน
    2551)

-   ได้รับการจัดอันดับให้เป็นโรงแรมอันดับ 7 จาก 100 อันดับโรงแรมที่ดีที่สุดในเอเชีย
    จากผู้อ่านนิตยสาร Conde’ Nast Traveller Magazine, US (ฉบับเดือนพฤศจิกายน
    2551)

-   ได้รับการจัดอันดับให้เป็นโรงแรมอันดับ 3 ของโรงแรมที่ดีที่สุดในกรุงเทพมหานคร
    จากผู้อ่านนิตยสาร Conde’ Nast Traveller Magazine, US (ฉบับเดือนพฤศจิกายน
    2551)

-   ได้รับการคัดเลือกให้เป็นโรงแรมที่นักธุรกิจชื่นชอบในกรุงเทพมหานคร โดยผู้อ่านนิตยสาร
    Alpha South East Asia Magazine (ฉบับเดือนกรกฎาคม และสิงหาคม 2551)

-   ได้รับการคัดเลือกให้เป็นหนึ่งในโรงแรมที่ดีที่สุดในโลก โดยผู้อ่านนิตยสาร Conde’ Nast
    Traveller Magazine, US (ฉบับเดือนมกราคม 2551)

-   ได้รับคัดเลือกให้เป็นหนึ่งในโรงแรมที่ดีที่สุดในโลก 500 แห่งจากผู้อ่านนิตยสาร Travel +
    Leisure Magazine, US (ฉบับเดือนมกราคม 2551)

  ประเภทห้องอาหาร

-   ห้องอาหารแองเจลลินี
    ได้รับการคัดเลือกให้เป็นห้องอาหารอิตาเลียนที่ดีที่สุดในกรุงเทพมหานคร โดยผู้อ่านนิตยสาร
    Bangkok Best Dining & Entertainment Guidebook เป็นปีที่10 ติดต่อกัน
    (ฉบับเดือนมกราคม 2551)

-   ห้องอาหารจีน แชงพาเลส ได้รับการคัดเลือกให้เป็น 1 ใน 3
    ของห้องอาหารจีนที่ดีที่สุดในกรุงเทพมหานคร เป็นปีที่ 10 ติดต่อกัน โดยผู้อ่าน Bangkok
    Best Dining & Entertainment Guidebook (ฉบับเดือนมีนาคม 2551)

  ประเภทสปา

  - สปาของโรงแรมแชงกรี-ลา กรุงเทพฯ “The Himalayan Tsangpo Ritual of Chi”
  ได้รับการยกย่องว่าเป็นสปาเพื่อการบำบัดแห่งปีจาก Asia Spa Magazine, Hong Kong
  (ฉบับเดือนพฤศจิกายน 2551)